CELEX: 62011CO0540
Language: el
Date: 2012-09-19 00:00:00
Title: Διάταξη του Δικαστηρίου (έκτο τμήμα) της 19ης Σεπτεμβρίου 2012.#Daniel Levy και Carine Sebbag κατά État belge — SPF Finances.#Αίτηση προδικαστικής αποφάσεως — Tribunal de première instance de Bruxelles — Ερμηνεία των άρθρων 10, 57, παράγραφος 2, και 293 της Συνθήκης ΕΚ — Συμβατότητα προς το κοινοτικό δίκαιο εθνικής ρυθμίσεως που επιτρέπει τη διπλή φορολογία παρά την ύπαρξη διμερούς συμβάσεως αποφυγής της διπλής φορολογίας — Μεταγενέστερη της συμβάσεως εθνική νομοθετική τροποποίηση — Αμφισβήτηση κεκτημένου δικαιώματος — Εμπόδιο στην ελεύθερη κυκλοφορία των κεφαλαίων.#Ελεύθερη κυκλοφορία των κεφαλαίων — Άμεση φορολογία — Φορολόγηση των μερισμάτων — Διμερής σύμβαση για την αποφυγή της διπλής φορολογίας — Μεταγενέστερη τροποποίηση, εκ μέρους ενός των συμβαλλομένων στη σύμβαση κρατών, της εθνικής του νομοθεσίας έχουσα ως αποτέλεσμα την επανεισαγωγή της διπλής φορολογίας — Υποχρεώσεις των κρατών μελών δυνάμει των άρθρων 10 ΕΚ και 293 ΕΚ.#Υπόθεση C‑540/11.

Διάταξη του Δικαστηρίου (έκτο τμήμα) της 19ης Σεπτεμβρίου 2012 —Levy και Sebbag
      (Υπόθεση C-540/11)
      «Ελεύθερη κυκλοφορία των κεφαλαίων — Άμεση φορολογία — Φορολόγηση των μερισμάτων — Διμερής σύμβαση για την αποφυγή της διπλής φορολογίας — Μεταγενέστερη τροποποίηση, εκ μέρους ενός των συμβαλλομένων στη σύμβαση κρατών, της εθνικής του νομοθεσίας έχουσα ως αποτέλεσμα
         την επανεισαγωγή της διπλής φορολογίας — Υποχρεώσεις των κρατών μελών δυνάμει των άρθρων 10 ΕΚ και 293 ΕΚ»
      
      1.                     Προδικαστικά ερωτήματα — Απάντηση δυνάμενη να συναχθεί σαφώς από τη νομολογία — Προδικαστικό ερώτημα ταυτόσημο με ερώτημα
            που έχει κριθεί — Εφαρμογή του άρθρου 104, παράγραφος 3, του Κανονισμού Διαδικασίας (Κανονισμός Διαδικασίας του Δικαστηρίου,
            άρθρο 104 § 3) (βλ. σκέψη 13)
      2.                     Ελεύθερη κυκλοφορία των κεφαλαίων και ελευθερία πληρωμών — Περιορισμοί — Φορολογική νομοθεσία — Φορολόγηση των μερισμάτων
            — Διμερής φορολογική σύμβαση για την αποφυγή της διπλής φορολογίας — Μεταγενέστερη τροποποίηση, εκ μέρους ενός των συμβαλλομένων
            κρατών, της εθνικής του νομοθεσίας προκειμένου να επανεισαγάγει τη διπλή φορολογία — Επιτρέπεται — Τα μέτρα για την αποφυγή
            της διπλής φορολογίας εμπίπτουν στην αρμοδιότητα των κρατών μελών (Άρθρα 10 ΕΚ, 56 ΕΚ και 293 ΕΚ) (βλ. σκέψεις 17-19, 21-22,
            26-29 και διατακτ.)
      Αντικείμενο
      
         
               Αίτηση προδικαστικής αποφάσεως — Tribunal de première instance de Bruxelles — Ερμηνεία των άρθρων 10, 57, παράγραφος 2, και
                  293 της Συνθήκης ΕΚ — Συμβατότητα προς το κοινοτικό δίκαιο εθνικής ρυθμίσεως που επιτρέπει τη διπλή φορολογία παρά την ύπαρξη
                  διμερούς συμβάσεως αποφυγής της διπλής φορολογίας — Μεταγενέστερη της συμβάσεως εθνική νομοθετική τροποποίηση — Αμφισβήτηση
                  κεκτημένου δικαιώματος — Εμπόδιο στην ελεύθερη κυκλοφορία των κεφαλαίων
               
            Διατακτικό
      Στον βαθμό που το κοινοτικό δίκαιο, όπως ίσχυε κατά τον χρόνο των πραγματικών περιστατικών της υποθέσεως της κύριας δίκης,
         δεν ορίζει γενικά κριτήρια για την κατανομή των αρμοδιοτήτων μεταξύ των κρατών μελών προκειμένου περί της καταργήσεως των
         διπλών φορολογήσεων εντός της Ευρωπαϊκής Κοινότητας, το άρθρο 56 ΕΚ, σε συνδυασμό με τα άρθρα 10 ΕΚ και 293 ΕΚ, έχει την έννοια
         ότι δεν αντίκειται σε αυτό μια κατάσταση στην οποία το κράτος μέλος το οποίο έχει δεσμευθεί, με διμερή σύμβαση για την αποφυγή
         της διπλής φορολογίας, να θεσπίσει μηχανισμό για την κατάργηση της διπλής φορολογίας των μερισμάτων καταργεί στη συνέχεια
         τον μηχανισμό αυτόν τροποποιώντας τη νομοθεσία του με αποτέλεσμα την επανεισαγωγή της διπλής φορολογίας.